უნივერსიტეტის ღონისძიებების პორტალი

წიგნის პრეზენტაცია ლიგამუსში
2013-02-26 12:29 (Asia/Dubai)
28 თებერვალს, 18:00 საათზე, ილიაუნის წიგნის მაღაზია „ლიგამუსში“ (ჭავჭავაძის 32), მე-3 სართულზე, შედგება გიგი თევზაძის ახალი წიგნის „სოციალური ქცევის ევოლუცია homo-მდე და შემდეგ“ პრეზენტაცია.
„სოციალური ქცევის ევოლუცია Homo-მდე და მას შემდეგ ” – ეს არის ნარატივი ინტერდისციპლინარული და მულტიდისციპლინარული კვლევის შესახებ. პალეონტოლოგიის, გენეტიკის, სოციოლოგიის, ისტორიის, ფილოსოფიის, ლიტერატურის თეორიის და სხვა საბუნებისმეტყველო, ჰუმანიტარული და სოციალური მეცნიერებების მონაცემების და მეთოდების დახმარებით პროფ. თევზაძე იკვლევს და ჰყვება საკუთარ თეორიას, თუ როგორ გახდა შესაძლებელი homo sapiens sapiens. ამ ამოცანის გადასაჭრელად ის საკუთარ პასუხებს სცემს ისეთ მნიშვნელოვან და საინტერესო კითხვებს როგორიცაა – რა ევოლუციური განსხვავებაა ადამიანს და ცხოველს შორის, რა კავშირია ადამიანებისათვის დამახიასიათებელ ხელოვნებას და ცხოველთათვის დამახასიათებელ მიმიკრიას შორის, რა არის სიყვარულის ევოლუციური საფუძვლები, რა როლი შეიძლება ჰქონოდათ ნეანდერტალელებს ადამიანების პირველ საზოგადოებებში და კონკრეტულად, ქალთა ემანსიპაციაში, რა ევოლუციური საფუძველი აქვს ადამიანთა საზოგადოებაში ჰომოსექსუალურ ქცევას, ვინ არიან შამანები და რა ევოლუციური ფუნქცია აკისრიათ, როგორ მოშინაურდნენ ცხოველები, რატომ არსებობს ე.წ. ინტელექტუალთა ფენა, რატომ გახდა ქრისტიანობა მსოფლიო რელიგია. საკითხების სირთულის და მრავალფეროვნების მიუხედავად, წიგნი დაწერილია მაქსიმალურად გასაგები ენით და არ მოითხოვს რაიმე სპეციალურ ცოდნას მკითხველისაგან.

მიორი როთბარდი და თავისუფლება
2013-02-26 11:37
შაბათს, 2 მარტს, 16:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ. 32) გაიმართება ამერიკელი ეკონომისტის და ანარქო-კაპიტალიზმის ფუძემდებლის, მიორი როთბარდის (Murray N. Rothbard) დაბადების დღისადმი მიძღვნილი ლექცია “მიორი როთბარდი და თავისუფლება”.

საბჭოთა აფხაზეთი: მოთხრობები არქივიდან
2013-02-26 10:40
სამშაბათს, 5 მარტს 17:00 საათზე საბჭოთა და პოსტსაბჭოთა კვლევების ასოცირებული პროფესორი, ტიმოთი ბლუველტი წაიკითხავს საჯარო ლექციას:”საბჭოთა აფხაზეთი: მოთხრობები არქივიდან”.

ლექციის ენა-ინგლისური
დასწრება თავისუფალია
მისამართი
ილიას სახელმწიფო უნივერსიტეტი
ჭავჭავაძის გამზ.32.
აუდიტორია 101(A კორპუსი)

გაცვლითი პროექტების პრეზენტაცია
2013-02-25 12:46
26 თებერვალს, 14:00 საათზე, ილიას სახელმწიფო უნივერსიტეტის A 101 აუდიტორიაში (ჭავჭავაძის გამზირი #32) გაიმართება პრეზენტაცია უნივერსიტეტში მიმდინარე გაცვლითი პროექტების ALRAKIS II და ELECTRA შესახებ.
შეგახსენებთ, რომ ილიას სახელმწიფო უნივერსიტეტში მიმდინარე გაცვლით პროექტებში მონაწილეობის მიღება შეუძლიათ: ბაკალავრებს, მაგისტრანტებს, დოქტორანტებს, პოსტდოქტორანტებსა და აკადემიურ/ადმინისტრაციულ პერსონალს.
კონკურსში გამარჯვებულებს დაენიშნებათ ყოველთვიური სტიპენდია:

მობილობის ტიპი
სტიპენდია

ბაკალავრები
1 000 €

მაგისტრანტები
1 000 €

დოქტორანტები
1 500 €

პოსტ-დოქტორანტები
1 800 €

აკადემიური/ადმინისტრაციული პერსონალი
2 500 €

სწავლის, მგზავრობისა და დაზღვევის ხარჯებს ფარავს პროგრამა.
დამატებითი შეკითხვებით მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F303, ტელ.: 214 13 88, ელ-ფოსტა: alrakis@iliauni.edu.ge / electra@iliauni.edu.ge.

ოკუპაციის დღე ილიაუნიში
2013-02-22 13:27
25 თებერვალს წიგნის მაღაზია ”ლიგამუსი” (ი. ჭავჭავაძის გამზ. 32) და არასამთავრობო ორგანიზაცია „სოციეტალური ობსერვატორია“ გიწვევთ ოკუპაციის დღესთან დაკავშირებულ ღონისძიებაზე. ”ლიგამუსის” მესამე სართულზე მთელი დღის განმავლობაში მოხდება სხვადასხვა მოკლემეტრაჟიანი დოკუმენტური ფილმის ჩვენება.
16:00 საათზე – სტუდენტების მონაწილეობით შედგება პერფორმანსი.
16:15 საათზე – ოკუპაციასთან დაკავშირებულ საკითხებზე იმსჯელებენ უნივერსიტეტის პროფესორები: ემზარ ჯგერენაია და ნინო დობორჯგინიძე.
ნინო დობორჯგინიძე ისაუბრებს პრესაბჭოურ საისტორიო მითსა და რეალობაზე.
ემზარ ჯგერენაია ისაუბრებს იმაზე, თუ რას მოგვითხრობს საბჭოთა პლაკატი.

საერთაშორისო სამეცნიერო კონფერენცია
2013-02-14 12:19
2013 წლის 30 აპრილიდან 2 მაისის ჩათვლით გაიმართება მაგისტრანტთა და დოქტორანტთა მეოთხე საერთაშორისო სამეცნიერო კონფერენცია „სახელოვნებო მეცნიერება, პრაქტიკა, მენეჯმენტი“. კონფერენციას აწყობს ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი, მხარდამჭერები არიან: ნიდერლანდების სამეფოს კულტურის საერთაშპორისო ფონდ „კავკასია“ და ევროპის ხელოვნებათა ინსტიტუტის ლიგა.
საერთაშორისო სამეცნიერო კონფერენციაში მონაწილეობისთვის, გთხოვთ გაეცნოთ განაცხადის ფორმას და შევსებული ვერსია გამოგვიგზავნოთ.

"საინფორმაციო შეხვედრა - ERASMUS MUNDUS"
2013-02-13 13:46
2013 წლის, 18 თებერვალს, 17:00 საათზე, ილიას სახელმწიფო უნივერსიტეტის G 106 აუდიტორიაში (გ. წერეთლის 2, ყოფილი ენციკლოპედიის შენობა) გაიმართება Erasmus Mundus-ის მეორე აქტივობის პროექტების ALRAKIS II და ELECTRA, საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტდოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს საგანმანათლებლო დაწესებულებებში.
პროექტების შესახებ დეტალური ინფორმაცია იხილეთ შემდეგ ბმულებზე:
http://www.alrakis2.eu/index.asp?p=1733&a=1733
http://www.electra-project.eu/

დამატებითი შეკითხვებით მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F303, ტელ.: 214 13 88, ელ-ფოსტა: alrakis@iliauni.edu.ge / electra@iliauni.edu.ge

"სწავლა პოლონეთში"
2013-02-12 13:25
2013 წლის 13 თებერვალს, ოთხშაბათს, 16:00 საათზე, ილიას სახელმწიფო უნივერისტეტი უმასპინძლებს სილეზიის უნივერსიტეტის (პოლონეთი) წარმომადგენლებს. შეხვედრაზე განხილული იქნება პოლონეთში სწავლის გაგრძელების შესაძლებლობები ქართველი სტუდენტებისათვის.
აღსანიშნავია, რომ სილეზიის უნივერსიტეტში მომდევნო სასწავლო წლისათვის გათვალისწინებულია 201 უფასო სასწაფლო ადგილი.
შეხვედრას დაესწრებიან ქალბატონები იოანა ლასკოვსკა, სილეზიის უნივერისტეტის საერთაშორისო სტუდენტების ოფისის უფროსი და მაგდალენა კნაპიკი, პოლონური ენისა და კულტურის სკოლის წარმომადგენელი, საერთაშორისო მიმართლები ხელმძღვანელი
შეხვედრა გაიმართება ილიას სახელმწიფო უნივერისტეტის G კორპუსში 106-ე აუდიტორიაში (ყოფილი ენციკლოპედიის შენობა).

თარგმანის პრეზენტაცია ავსტრიული კულტურის ცენტრში
2013-02-11 13:52
პარასკევს, 15 თებერვალს, 16.00 სთ. ილიაუნის ავსტრიული კულტურის ცენტრში გაიმართება თანამედროვე ავსტრიელი მწერლის რენატე ველშის საბავშვო მოთხრობების ქართული თარგმანის პრეზენტაცია.
დასწრება თავისუფალია.
მის.: ქ.ჩოლოყაშვილის გამზ. 3/5, ილიას სახელმწიფო უნივერსიტეტის ავსტრიული ბიბლიოთეკა , H-104.

"საინფორმაციო შეხვედრა - ERASMUS MUNDUS"
2013-02-06 15:47
2013 წლის 8 თებერვალს, 17:00 საათზე, ილიას სახელმწიფო უნივერსიტეტის G 106 აუდიტორიაში (გ.წერეთლის 2, ყოფილი ენციკლოპედიის შენობა) გაიმართება Erasmus Mundus-ის მეორე აქტივობის პროექტების ALRAKIS II, EUROEAST და ELECTRA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტდოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს საგანმანათლებლო დაწესებულებებში.
პროექტების შესახებ დეტალური ინფორმაცია იხილეთ შემდეგ ბმულებზე:
ALRAKIS II – www.alrakis2.eu
EUROEAST – www.euroeast.polito.it
ELECTRA – www.electra-project.eu
დამატებითი შეკითხვებით მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F 303, ტელ.: 214 13 88, ელ-ფოსტა: alrakis@iliauni.edu.ge / euroeast@iliauni.edu.ge / electra@iliauni.edu.ge).

ფოტოხელოვნების სასწავლო კონფერენცია
2013-02-04 10:37
ილიას სახელმწიფო უნივერსიტეტი
Kikala-Studio
ილიაუნის სემიოტიკის კვლევითი ცენტრისა და
სტუდენტთა შემოქმედებითი კლუბის ინიციატივით
გიწვევთ ფოტომოყვარულებს
ფოტოხედვის სასწავლო კონფერენციაზე
ჩვენ ვქმნით სინათლით
20-24 მარტი
ფოტოგრაფია _ სინათლის ენაა… შექმენით და გამოავლინეთ თქვენი უნიკალური სამყარო სინათლის საშუალებით; გაიზიარეთ პროფესიონალთა გამოცდილება და ეძიეთ და შეიცანით საკუთარი საზღვარი დ უსაზღვროება კადრებში…
კონფერენციის ფარგლებში დაგეგმილია:
მამუკა კიკალიშვილის მასტერკლასი Kikala-Studio-ში
გურამ წიბახაშვილის მასტერ-კლასი
დიალოგი ფოტოხელოვნებაზე _
იასონ ბადრიძე, კახაბერ შარტავა, მიშა გიორგაძე, დავით ქორიძე
კონკურსი: თავისუფალი ფოტოსესია ცხენებთან
სასწავლო კონფერენციის ბოლოს თავისუფალი ფოტოსესია ცხენებთან ილიას სახელმწიფო უნივერსიტეტის საცხენოსნო ცენტრში გაგამდიდრებთ ახალი ემოციებით, განგაცდვინებთ სიახლოვეს სამყაროში უმშვენიერეს ცხოველთან. შეგიძლიათ დაგეგმოთ და შექმნათ ნებისმიერი ჟანრის ფოტო და, ამავე დროს, მონაწილეობა მიიღოთ კონკურსში. ფოტონამუშევრებს შეაფასებს კომპეტენტური ჟიური, გამარჯვებულები მიიღებენ პრიზებს, ხოლო ყველა მონაწილეს გადაეცემა სერთიფიკატი.
დაჯილდოების ცერემონიალი გაიმართება 28 მარტს ილიაუნის კაფე-მაღაზია ”ლიგამუსში”
ჯგუფში მსმენელთა რაოდენობა: 60
მსურველები შეირჩევიან 10 თებერვლიადნ 10 მარტამდე
კონფერენციში მონაწილეობის ღირებულებაა _ 50 ლარი
დაწვრილებითი ინფორმციისთვის და სააპლიკაციო ფორმის შესავსებად დაგვიკავშირდით:
E-mail: semiotics@iliauni.edu.ge
კონფერენცია ფოტომოყვარულებისთვის

ღია კარის დღე აბიტურიენტებისათვის
2013-02-01 10:19
სულ რაღაც 10 დღეში საქართველოს აბიტურიენტებისათვის აქტიური ძიების პერიოდი დაიწყება.
საერთო ეროვნული საბაკალავრო და სამაგისტრო გამოცდებისთვის რეგისტრაცია წელს ცოტა განსხვავებული მეთოდით ტარდება. შესაბამისად, ძალიან მნიშვნელოვანია, თუ რას და როგორ აირჩევენ ახალგაზრდები ამ პერიოდში.
ილიას სახელმწიფო უნივერსიტეტის პირველი ღია კარის დღე 2 თებერვალს, 12:00 სთ-ზე, ილიას სახელმწიფო უნივერსიტეტის A 101 აუდიტორიაში(ი.ჭავჭავაძის # 32) ჩატარდება. სტუმრებს ექნებათ საშუალება, გაესაუბრონ ფაკულტეტების წარმომადგენლებს და მიიღონ ამომწურავი ინფორმაცია ყველა ფაკულტეტისა და სპეციალობის შესახებ, ასევე სასწავლო პროცესთან დასტუდენტურ აქტივობებთან დაკავშირებით.
ფაკულტეტის წარმომადგენლები სტუმრებს გააცნობენ როგორც უნივერსიტეტში მიღების, ასევე მომავალი პროფესიის არჩევის წესებს, ისაუბრებენილიას სახელმწიფო უნივერსიტეტის ბოლო დროის მიღწევების და სამომავლო გეგმების შესახებ.

სტუდენტები სტუდენტებისთვის
2013-01-31 14:32
3 თებერვალს, A 207 აუდიტორიაში 14:00 საათზე. Mentorship-ის (students to students) ფორმატის ფარგლებში, ილიას სახელმწიფო უნივერსიტეტის დამამთავრებელი წლის სტუდენტები შმაგი გობეჯიშვილი, თეკლა გრიგალაშვილი და ანი ვაშალომიძე დაინტერესებულ პირებს ეპატიჟებიან შეხვედრაზე,სადაც განხილული იქნება შემდეგ თემები: “დანაშულის არსი” (თეკლა გრიგალაშვილი),”დანაშაული სიცოცხლის წინააღმდეგ” (შმაგი გობეჯიშვილი),” დანაშაულ საკუთრების წინააღმდეგ” (ანი ვაშლომიძე). შეხვედრა შედგება თერიულ და პრაკტიკული ნაწილისაგან.

"საინფორმაციო შეხვედრა - ERASMUS MUNDUS"
2013-01-31 12:38
2013 წლის 1 თებერვალს, 17:00 საათზე, ილიას სახელმწიფო უნივერსიტეტის G 106 აუდიტორიაში (გ. წერეთლის 2, ყოფილიენციკლოპედიის შენობა) გაიმართება Erasmus Mundus-ის მეორე აქტივობის პროექტების ALRAKIS II, EUROEAST და ELECTRA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტების, პოსტდოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების უმაღლეს საგანმანათლებლო დაწესებულებებში.
პროექტების შესახებ დეტალური ინფორმაცია იხილეთ შემდეგ ბმულებზე:
ALRAKIS II – www.alrakis2.eu/index.asp
EUROEAST – www.euroeast.polito.it
ELECTRA – www.electra-project.eu
დამატებითი შეკითხვებით მიმართეთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს (ჩოლოყაშვილის 3/5, ოთახი F303, ტელ.: 214 13 88, ელ-ფოსტა: alrakis@iliauni.edu.ge / euroeast@iliauni.edu.ge / electra@iliauni.edu.ge).

შრომის კოდექსში შესატანი ცვლილებები
2013-01-30 17:03
შაბათს, 02 თებერვალს 17:00 საათზე, A308 აუდიტორიაში შედგება შეხვედრა საქართველოს დამსაქმებელთა ასოციაციის ვიცე პრეზიდენტ ბატონ მიხეილ კორძახიასთან. შეხვედრის თემებია: დამსაქმებელთა ასოციაციის ფუნქცია და როლი შრომით ურთიერთობებში და სოციალური დიალოგის პროცესში, ასევე დამსაქმებელთა საქმიანობა და როლი მსოფლიო სავაჭრო ორგანიზაციაში ILO, შრომის კოდექსში შესატანი ცვლილებების მიმოხილვა დამსაქმებელთა პოზიციიდან გამომდინარე.
დასწრება თავისუფალია.

ინგე სნიპის საჯარო ლექცია
2013-01-28 17:55
პარასკევს, 1 თებერვალს, 19:00 საათზე, ილიას სახელმწიფო უნივერსიტეტის G106 აუდიტორიაში (G კორპუსი, გ. წერეთლის ქ. 1) გაიმართება ილიას უნივერსიტეტის მოწვეული ლექტორის ინგე სნიპის საჯარო ლექცია თემაზე: “Perceived Power of the Cultural Elites in Georgia”.
დასწრება თავისუფალია.
დამატებითი ინფორმაციისთვის მოგვმართეთ:
ტელ.: 577 720013
ელ. ფოსტა: archil.sumbadze@iliauni.edu.ge
არჩილ სუმბაძე – საჯარო ადმინისტრირების სამაგისტრო პროგრამის კოორდინატორი
Originally from the Netherlands, Inge Snip has been living in and out of Georgia for the last 5 years. During her time in the Caucasus she has been working with several NGOs and founded Evolutsia.net, a news and analysis website covering the political landscape of Georgia. She finished a MSSc degree in Politics and International Studies at Uppsala University, for which she did 6 months of individual research on elite configuration at the Harriman Institute, Columbia University in the City of New York. While writing her thesis she was an international fellow at The Caucasus Research and Resources Center in Tbilisi. Inge has a LLB degree in International and European Law from the University of Groningen, and a Russian language certificate from Kyiv National Economic Trade University where she studied for one year. Currently she teaches at the MPA at Ilia State University, at the Graduate program in American Studies at the International Black Sea University, at International School of Economics at Tbilisi State University, and is she a History and Geography teacher at the International School British Connection. Meanwhile she is pursuing individual research on elites, culture and the Georgian political reality.

დავით მალაზონიას უორქშოფი ილიაუნიში
2013-01-25 17:57
25 იანვარს, ილიაუნის თეატრის სცენაზე, ბრემენის „დიდი თეატრის“ მუსიკალურმა ხელმძღვანელმა, დავით მალაზონიამ უორქშოფი გამართა. უორქშოფშ მონაწილეობა ილიაუნის თეატრალური ცენტრის სტუდენტებმა და კურსამთავრებულებმა მიიღეს.
ორი საათის განმავლობაში მათ ყურადღების და იმპროვიზაციის ის სავარჯიშოები შეასრულეს, რომელსაც ბრემენის „დიდი თეატრის“ მსახიობები სპექტაკლამდე მოთელვის სახით გადიან. ასევე, მათ იმღერეს დავით მალაზონიას აფრიკული ნანა – „ენიმენი“, სპექტაკლიდან „მომო“.
დავით მალაზონია თხუთმეტი წელია გერმანიაში მოღვაწეობს და ცამეტი წელია ის ბრემენის „დიდი თეატრის“ მუსიკალური ხელმძღვანელია. მან დაწერა მუსიკა სპექტაკლებისთვის „პინოქიო“, „მაუგლი“,„იოსები და მისი ძმები“ „ჯადოსნური ფლეიტა“ და „გომბეშოს მოგზაურობა“. უორქშოფის დასასრულს, სტუდენტებმა და კურსდამთავრებულებმა ფრაგმენტები იხილეს ამ სპექტაკლებიდან.
დავით მალაზონიასთან ერთად, უორქშოფში მონაწილეობა მიიღეს მევიოლინე გუჯა გარდალეიშვილმა და „ანა-ბანას“ მონაწილე მანანიკო მურღულიამ.

უნიკინო 1 თებერვალს: ”ტერმინალი”
2013-01-25 17:34
პარასკევს, 1 თებერვალს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სტივენ სპილბერგის ფილმი, “ტერმინალი” (2004). მონაწილეობენ: ტომ ჰენქსი, ქეთრინ ზეტა–ჯონსი, დიეგო ლუნა და სხვები. თარგმანი: გიორგი ჩიკვილაძე.

კონტრაქტის შედგენის ტექნიკა და თავისებურებანი
2013-01-25 10:33
Mentorship-ის (Students to Students) ფორმატის ფარგლებში, ილიას სახელმწიფო უნივერსიტეტის დამამთავრებელი წლის სტუდენტები მირიან არიშვილი და ვარლამ ჭიპაშვილი დაინტერესებულ პირებს ეპატიჟებიან შეხვედრაზე ,,კონტრაქტის შედგენის ტექნიკა და თავისებურებანი’’ 26 იანვარს (შაბათი) 17:30 საათზე ა406 აუდიტორიაში.
დასწრება თავისუფალია.

სისხლის ჩაბარების დღე
2013-01-23 13:11
25 იანვარს საქართველოს გაეროს ასოციაციისა და იუსტიციის სამინისტროს პროექტის ,,უფროსი მეგობრის“ ფარგლებში საქართველოს წითელი ჯვრისა და იაშვილის ბავშვთა კლინიკაში არსებული ლეიკემიით დაავადებულ ბავშვთა ცენტრის მხარდაჭერით ილიას სახელმწიფო უნივერსიტეტში მოეწყობა “სისხლის ჩაბარების დღე”.
ლეიკემიით დაავადებულ ბავშვებს თვეში 21 ლიტრამდე სისხლის გადასხმა სჭირდებათ. გამომდინარე იქიდან, რომ საქართველოში ძალიან დიდ პრობლემას წარმოადგენს შესაბამისი რაოდენობის სისხლის მოპოვება, აღნიშნული აქცია დაეხმარება წითელ ჯვარს დონორების მოძიებაში.
სისხლის ჩასაბარებელი პუნქტები გახსნილი იქნება ილიას სახელმწიფო უნივერსიტეტის A კორპუსში (ჭავჭავაძის #32) 10:00–19:00 საათამდე. პროცედურა არის ჯანმრთელობისათვის უსაფრთხო და მას განახორციელებს იაშვილის ბავშვთა კლინიკა.
თითოეულმა დონორმა თან უნდა იქონიოს პირადობის დამადასტურებელი მოწმობა და უნდა აკმაყოფილებდეს შემდეგ მოთხოვნებს:
დონორი უნდა იყოს სრულწლოვანი:
სისხლის ჩაბარებამდე 2 დღით ადრე არ უნდა ჰქონდეს მიღებული ალკოჰოლური სასმელი;
ბოლო 6 თვის განმავლობაში არ უნდა ჰქონდეს გაკეთებული ტატუირება და ცოფის საწინააღმდეგო ვაქცინა;
არ უნდა ჰქონდეს გადატანილი ბოტკინი, არ უნდა იღებდეს მედიკამენტებს სისტემატურად;
არ უნდა აწუხებდეს დაბალი წნევა;
დონორის მინიმალური წონა უნდა იყოს 50 კგ, მაქსიმალური ასაკი 56 წელი.
თითოეული დონორის სისხლი გაივლის ლაბორატორიულ შემოწმებას და სისხლში არსებული რაიმე ცვლილების შემთხვევაში იაშვილის კლინიკა პირადად შეატყობინებს მათ. ინფორმაცია არის კონფიდენციალური!
ყველას, ვინც 25 იანვარს გახდება სისხლის დონორი, კინოთეატრი რუსთაველი გადასცემს კინოთეატრის ბილეთს!
“სისხლის ჩაბარების დღის” მხარდამჭერები არიან: საქართველოს გაეროს ასოციაცია, საქართველოს იუსტიციის სამინისტრო, საქართველოს წითელი ჯვარი, იაშვილის ბავშვთა კლინიკა, კინოთეატრი “რუსთაველი”, ფოტოგრაფი გურამ მურადოვი.

კერძო სამართლის აქტუალური საკითხები
2013-01-22 14:04
როგორც მოგეხსენებათ, ილიას სახელმწიფო უნივერსიტეტის სამართლის ფაკულტეტმა სწავლების პროცესში დანერგა ე.წ. Mentorship-ის (Students to Students) ურთიერთობის ფორმატი, რაც გულისხმობს დამამთავრებელი წლის სტუდენტების მიერ დაწყებითი კურსის სტუდენტებისათვის სწავლის დროს შეძენილი ცოდნისა და გამოცდილების გაზიარებას.
განხორციელებულმა შეხვედრებმა საკმაოდ დადებითი გამოხმაურება ჰპოვა სტუდენტებში, უფრო მეტიც 20 იანვარს ჩატარებულ შეხვედრას ასევე ესწრებოდნენ სხვა უმაღლესი საგანმანათლებლო დაწესებულებების სტუდენტებიც რაც მხოლოდ მისასალმებელია.
სტუდენტთა თხოვნის საფუძველზე გადაწყდა, კიდევ რამოდენიმე შეხვედრის გამართვა, რომელიც შეეხება კერძო (სამოქალაქო) სამართლის მნიშვნელოვან და აქტუალურ საკითხებს.
ყველა მსურველს (დაინტერესებულ პირს, არამხოლოდ ილიას სახელმწიფო უნივერსიტეტის დაწყებითი წლის სტუდენტებს) მიზნობრივ შეხვედრაზე – კერძო (სამოქალაქო) სამართლებრივი რეგულირება საქართველოში, პოზიტიურსამართლებრივირ რეგულირება, არსებული პრობლემები და გამოწვევები გეპატიჟებით 27 იანვარს, 13:00ზე, ილიას სახელმწიფო უნივერსიტეტის A 307 აუდიტორიაში.
შეხვედრის დროს დაგეგმილია სხვადასხვა აქტივობის განხორციელება, მაგ.: კაზუსების ამოხსნა, ჯგუფებში დავალებების შესრულება, ინტელექტუალური თამაში კერძო (სამოქალაქო) სამართლის მიმართულებით.
შეხვედრას წარუძღვება სამართლის ფაკულტეტის დამამთავრებელი წლის სტუდენტი – ვარლამ ჭიპაშვილი.

უნიკინო 25 იანვარს: ”ევერესტი - ორმაგი გასროლა”
2013-01-21 12:16
პარაკსევს, 25 იანვარს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება გია თორთლაძის ფილმი – „ევერესტი – ორმაგი გასროლა”. ფილმის ჩვენებამდე, აღნიშნული ექსპედიციების შესახებ სტუდენტებს გაესაუბრება თავად ფილმის ავტორი.

კერძო სამართლის აქტუალური საკითხები
2013-01-18 12:11
როგორც მოგეხსენებათ, ილიას სახელმწიფო უნივერსიტეტის სამართლის ფაკულტეტმა სწავლების პროცესში დანერგა ე.წ. Mentorship-ის (Students to Students) ურთიერთობის ფორმატი, რაც გულისხმობს დამამთავრებელი წლის სტუდენტების მიერ დაწყებითი კურსის სტუდენტებისათვის სწავლის დროს შეძენილი ცოდნისა და გამოცდილების გაზიარებას.
ილიას სახელმწიფო უნივერსიტეტის სამართლის ფაკულტეტის დამამთავრებელი წლის სტუდენტები მიმდინარე წლის 20 იანვარს, 13:00ზე, A 307 აუდიტორიაში ეპატიჟებიან ყველა მსურველს (დაინტერესებულ პირს, არამხოლოდ ილიას სახელმწიფო უნივერსიტეტის დაწყებითი წლის სტუდენტებს) მიზნობრივ შეხვედრაზე – კერძო (სამოქალაქო) სამართლებრივი რეგულირება საქართველოში, პოზიტიურსამართლებრივირ რეგულირება, არსებული პრობლემები და გამოწვევები.
შეხვედრის დროს დაგეგმილია სხვადასხვა აქტივობის განხორციელება, მაგ.: კაზუსების ამოხსნა, ჯგუფებში დავალებების შესრულება, ინტელექტუალური თამაში კერძო (სამოქალაქო) სამართლის მიმართულებით.
შეხვედრას წარუძღვებიან დამამთავრებელი წლის სტუდენტები მირიან არიშვილი, ვარლამ ჭიპაშვილი და ანა ვაშალომიძე.
დასწრება თავისუფალია.

კანადელი პროფესორი საქართველოში
2013-01-18 10:08
ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტის ინიციატივით, 21, 22 და 23 იანვარს, 19:00 საათზე, G106-ში (გ.წერეთლის N2), ლექციებს (ინგლისურ ენაზე) წაიკითხავს კანადელი პროფესორი ფრენსის კოლბერი კულტურის მარკეტინგის თემაზე.
ფრენსის კოლბერი – პროფესორი მარკეტინგის სფეროში. არის: ხელოვნების მენეჯმენტის დეპარტამენტის თავმჯდომარე მონტერეალის კარმელი და რემი მარკოუქსის უნივერსიტეტში, საბაკალავრო ნაშრომებისა და მაგისტრების ხელმძღვანელი კულტურის ორგანიზაციის მენეჯმენტში, სადოქტორო პროგრამის ”ხელოვნების მარკეტინგი, მენეჯმენტი და კულტურის ინდუსტრია” ხელმძღვანელი, საერთაშორისო ჟურნალ „ხელოვნების მენეჯმენტის“ დამფუძნებელი რედაქტორი და აღმასრულებელი დირექტორი.
ფრენსის კოლბერი არის ქალაქის სარედაქციო საბჭოს, სახელწოდებით „კულტურა და საზოგადოება“, წევრი.
2002 წლის მაისში დაჯილდოვდა კანადის ორდენით მიღწევებისა და ხელოვნების მენეჯმენტის განვითარებაში შეტანილი წვლილისთვის. 2005 წელს გახდა კანადის სამეფოს საზოგადოების საბჭოს წევრი. 2006 წელს მიიღო ACE-ს ჯილდო კულტურის მოღვაწეთა ასოციაციის მიერ.
პროფესორი კოლბერი 30 წელზე მეტია ხელოვნებისა და კულტურის სფეროში მოღვაწეობს. ის ძირითადად მუშაობს საშემსრულებლო ხელოვნებაში, სამუზეუმო და კინოს სექტორში. ხელოვნების მენეჯმენტის მიმართულებით ჩატარებული აქვს არაერთი სასწავლო ტრეინინგი, სემინარი. პროფესორი განსაკუთრებულ ყურადღებას უთმობს მარკეტინგსა და მენეჯმენტს კულტურის კონტექსტში.
ფრენსის კოლბერი იყო და არის 22 კულტურის ორგანიზაციის ხელმძღვანელის საბჭოს წევრი. 8 წლის განმავლობაში (2003 წლამდე) იყო კანადის ხელოვნების საბჭოს საპატიო თავმჯდომარე. ასევე, იყო ისეთი დიდი ორგანიზაციების საბჭოს წევრი როგორებიცაა კანადის გრანდ ბალეტი, კვებეკის რადიო და ა.შ.
ფ. კოლბერი ხელოვნების მენეჯმენტის სასწავლო კურსის ფარგლებში კითხულობს ორ საგანს: „კულტურის ორგანიზაციის მარკეტინგი“ და „კულტურის პოლიტიკა“. დოქტორანტებისთვის ატარებს სემინარს თემაზე „ხელოვნების მარკეტინგის საფუძვლები“. არის ავტორი წიგნისა „კულტურისა და ხელოვნების მარკეტინგი“ („Le Marketing des arts et de la culture“), რომელიც უკვე 9 ენაზე ითარგმნა და მესამედ გამოიცა. პროფესორი კოლბერი არის „ხელოვნებისა და კულტურის მენეჯმენტის საერთაშორისო კონფერენციის“ (AIMAC) სამეცნიერო კომიტეტის დამფუძნებელი პრეზიდენტი და თანათავმჯდომარე.
ფ. კოლბერი არის 150-ზე მეტი პუბლიკაციის ავტორი. მათ რიცხვშია სტატიები რეფერირებულ და არარეფერირებულ ჟურნალებში, წიგნები, ბიბლიოგრაფიები და კვლევითი მოხსენებები ხელოვნების მარკეტინგის შესახებ. ამის გარდა, ჩატარებული აქვს უამრავი კონფერენცია, სემინარი კულტურისა და ხელოვნების მენეჯმენტზე კვებეკში, კანადაში, ავსტრალიაში, ბელგიაში, კოლუმბიაში, საფრანგეთში, გერმანიაში, დიდ ბრიტანეთში, იტალიაში, რუსეთში, შვედეთში, ესპანეთსა და იაპონიაში.
დაწვრილებითი ინფორმაცია პროფესორ ფრენსის კოლბერის შესახებ შეგიძლიათ იხილოთ ინტერნეტ მისამართზე: http://www.gestiondesarts.com/index.php?id=34

კავკასიის შვეიცარიული ქსელის საერთაშორისო კონფერენცია
2013-01-16 17:09
”პოლიტიკური ტრანსფორმაცია და სოციალური ცვლილება სამხრეთ კავკასიაში: საქართველო, სომხეთი და აზერბაიჯანი პერსპექტივაში” 21-22 ივნისი, 2013 თბილისი.
”პოლიტიკური ტრანსფორმაცია და სოციალური ცვლილება სამხრეთ კავკასიაში: საქართველო, სომხეთი და აზერბაიჯანი პერსპექტივაში” 21-22 ივნისი, 2013 თბილისი საერთაშორისო კონფერენცია ”პოლიტიკური ტრანსფორმაცია და სოციალური ცვლილება სამხრეთ კავკასიაში: საქართველო, სომხეთი და აზერბაიჯანი პერსპექტივაში” ტარდება პროგრამა ”კავკასიის შვეიცარიული აკადემიური ქსელის” მხარდაჭერით და განკუთვნილია ახალგაზრდა მკვლევარებისთვის.
მკვლევარებს საშუალება ექნებათ წარმოადგინონ თავიანთი კვლევითი ნაშრომები შემდეგ თემებზე:

მიგრაცია, დიასპორა და სოციალური ჩართულობა;
სამოქალაქო საზოგადოება, სოციალური კაპიტალი და ნდობა;
მედია, სოციალური ქსელები და საჯარო სივრცე;
სახელმწიფო სტრუქტურები, რეჟიმები, ელიტები და დემოკრატიზაცია;
სახელმწიფო რეფორმები, საჯარო პოლიტიკა და მმართველობა;
ნაციონალიზმი, იდენტობები, რელიგიური და კულტურული კაპიტალი;
სოციალური ცვლილება(ახალგაზრდების იდენტობა, ღირებულებათა სისტემები, ახალგაზრდების დასაქმება, ა.შ).

კონფერენციის მიზანია:
შესაძლებლობა მისცეს მკვლევარებს, რომლებიც აღნიშნულ საკითხებზე მუშაობენ, შეხვდნენ ერთმანეთს, გააფართოვონ თავიანთი აკადემიური ქსელი, გაუზიარონ ერთმანეთს იდეები, იმსჯელონ თავიანთ ნაშრომებზე /კვლევის შედეგებზე.
განიხილონ ტრანსფორმაციის პროცესის თანმდევი გამოწვევები და წინააღმდეგობები, რომლის წინაშეც დგას სოციალური მეცნიერებები საქართველოში.
კონფერენციაში მონაწილეობის პირობები:
კონფერენციის მონაწილეები უნდა იყვნენ დოქტორანტები ან დოქტორანტურის კურსდამთავრებულები, რომლებსაც 2009 წელს და მას შემდგომ მიენიჭათ დოქტორის აკადემიური ხარისხი.
კვლევითი ნაშრომების თემატიკა აუცილებლად უნდა უკავშირდებოდეს საქართველოს,სომხეთს ან აზერბაიჯანს. ასევე მიიღება ნაშრომები, რომლებიც შედარებით ანალიზს მოიცავს.
კონფერენციის ენა: ინგლისური

დეტალური ინფორმაცია კონფერენციის თაობაზე და მასში მონაწილეობისთვის საჭირო დოკუმენტაციაზე იხილეთ პროგრამის ვებ-გვერდი: http://ascn.ch/en/Events/Annual-Conference-2013.html

უნიკინო 18 იანვარს: ”საქართველო, ეული”
2013-01-16 15:38
პარასკევს, 18 იანვარს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ოთარ იოსელიანის დოკუმენტური ფილმი, „საქართველო, ეული“ (1994).

ზოოლოგიის ინსტიტუტის კონფერენცია
2013-01-08 11:34
10 იანვარს, 13:00 საათზე, ილიას სახელმწიფო უნივერსიტეტში (S კორპუსი, 101 – ე აუდიტორია, გ. წერეთლის 3. ) გაიმართება ილიას სახელწმიფო უნივერსიტეტის ზოოლოგიის ინსტიტუტის პროექტ ”აღმოსავლეთ საქართველოს მთიანეთის ხერხემლიან ცხოველთა ბიომრავალფეროვნების თანამედროვე მდგომარეობის” დასკვნითი კონფერენცია. კონფერენციაზე წარმოდგენილ მოხსენებებში ყურადღება მიექცევა როგორც პროექტის გამოყენებით, ასევე მის სამეცნიერო მნიშვნელობას. ასახული იქნება მისი სამომავალო პერსპექტივები. მომხსენებლები ასევე წარმოადგენენ სამეცნიერო შედეგებს, რომლებიც შეიძლება გამოყენებულ იქნას ცხოველთა ბიომრავალფეროვნების შესწავლისა და მისი დაცვის საქმეში.

2012 თეატრალური წელი
2013-01-08 11:19
11 იანვარს, 14:00 საათზე, წიგნის მაღაზია „ლიგამუსში“ (ჭავჭავაძის 32) ილიას სახელმწიფო უნივერსიტეტის თანამედროვე ქართული თეატრის კვლევის ცენტრი გამართავს პრესკონფერენციას, სადაც გამოაქვეყნებს კვლევის „2012 თეატრალური წელი“ სტატისტიკური კვლევის შედეგებს. კვლევა ეყრდნობა საქართველოში მოქმედ 30-ზე მეტი თეატრის (სახელმწიფო, დამოუკიდებელი, რეგიონალური) 2012 წლის მონაცემებს.
პრესკონფერენციაზე გამოვლინდება ის თეატრები, რომლებმაც რაოდენობრივად ყველაზე მეტი სპექტაკლი დადგა, ასევე დასახელდება ის რეჟისორები, რომლებმაც ყველაზე მეტი დადგმა განახორციელეს და ის მსახიობები (ქალი, მამაკაცი), რომლებმაც 2012 წელს ყველაზე მეტი ახალი როლი შექმნეს. ასევე თანამედროვე ქართველი დრამატურგი, რომლის ყველაზე მეტი პიესა სწორედ გასულ წელს დაიდგა. კვლევა მომზადებულია მხოლოდ რაოდენობრივი მაჩვენებლების მიხედვით და ის არ ავლენს სპექტაკლების და მსახიობთა მიერ შესრულებული როლების მხატვრულ ხარისხს.

საჯარო ლექცია: "სამყარო წარსულსა და მომავალში"
2012-12-28 17:11
ოთხშაბათს, 9 იანვარს, 15:00 საათზე, ილიას სახელმწიფო უნივერსიტეტის A101 აუდიტორიაში (ჭავჭავაძის გამზირი 32) შედგება პროფესორ თინათინ კახნიაშვილის (ილიას სახელმწიფო უნი. & კარნეგი მელონის უნი., აშშ) საჯარო ლექცია: “სამყარო წარსულსა და მომავალში”.
ლექციაში განხილული იქნება სამყაროს ევოლუცია – დაწყებული შორეული წარსულიდან და იქნება მცდელობა იმის გააზრების, თუ როგორი მომავალი შეიძლება ჰქონდეს სამყაროს. მიმოხილული იქნება ამჟამინდელი კოსმოლოგიური დაკვირვებები (დამზერადი მონაცემები) და აგრეთვე ახლო მომავლის პროექტები, რომლებიც გარკვეულ ნათელს მოჰფენს ისეთ საკითხებს როგორიცაა ფარული ენერგია და ფარული მატერია.

სკოლის დაფინანსება, პრობლემების ანალიზი
2012-12-26 14:22
27 დეკემბერს, 15:00 საათზე, G106 – ე აუდიტორიაში (გ. წერეთლის 2, ყოფილი ენციკლოპედიის შენობა) გაიმართება პრეზენტაცია ილიას სახელმწიფო უნივერსიტეტის მიერ შოთა რუსთაველის ეროვნული სამეცნიერო ფონდის გრანტის ფარგლებში შესრულებული მონოგრაფიისა ,,სკოლის დაფინანსება: პრობლემების ანალიზი და მათი გადაჭრის გზები“ მონოგრაფია მომზადდა ასოცირებული პროფესორის, შორენა მაღლაკელიძის (ხელმძღვანელი), ზურაბ გიორგობიანისა და ბერიკა შუკაკიძის მიერ.
